Communitas » ‘n Sekere mate van materialisme het in Lukas se tyd ingetree …
TuisbladBlogs-Communitas Preekstudies Verder geluister ‘n Sekere mate van materialisme het in Lukas se tyd ingetree …
Eben Scheffler verskil. Hy reken dat daar na alle waarskynlikheid nie ‘n Jood-Samaritaan probleem was nie. Hiermee is ek nie eens nie, maar wel met sy ander insigte oor die gelykenis:
“Die Lukaanse gemeenskap het na alle waarskynlikheid ‘n situasie van aanvegting beleef. Lyding was op allerlei terreine aan die orde van die dag. Die Christene is vervolg en armoede was ‘n groot probleem. Sekere groepe mense is ook verag (soos bv nie-Christene, tollenaars, vrouens en kinders) en uitgestoot uit die gemeenskap. Daar was egter sommige Christene uit ‘n middelklas, wat alhoewel nie skatryk nie, ietwat beter daaraan toe was. Omdat die wederkoms (wat vroeg al verwag is) nie plaasvind nie, raak die gemeentelede alhoemeer onseker. Die finale breuk met die Joodse sinagoge is ook bykans voltrek en dit dra tot hierdie onsekerheid en vervreemding by. Die versoeking is derhalwe om te verflou in die waaksaamheid en die versorging van mense wat ly oor die hoof te sien. ‘n Sekere mate van materialisme tree in waarin elkeen net stry vir sy eie belang en verstik word deur die ‘sorge en die rykdom en die genietinge van die lewe’(Lk 8:14; vgl ook Lk 12:45)” (Eben Scheffler 1989).
Christene moet ‘n oog kry vir die ander se lyding, ‘n oop hand vir die benadeeldes en ‘n warm hart vir die noodlydendes. Dit vra meer as ‘n kollekte vir die diens van barmhartigheid. Geld is gesigloos.
Dié saak is vir Lukas so belangrik dat hy dit aan toegang tot die lewe koppel (Lk 10:25,28) (Scheffler).
Cobus Olivier, Sasolburg, skryf in Kerkbode16/01/2013:
Christene se kulturele materialisme
Een van die groot beitels wat aan my denke gevorm het, was die fliek Schindler’s List, en meer spesifiek die toneel waar Schindler teen die einde van die oorlog huilend sy goue mansjetknope afhaal en sê dat dié knope nog twee mense se lewe kon gered het.
’n Ander beitel wat meer onlangs my denke oor Christen-wees drasties omvorm het, is ’n Indiese sendeling, dr KP Yohannan, se boek Revolution in World Missions. Dié boek het my perspektiewe oor geestelike herlewing, die kerk, uitreik, dissipelskap, materialisme en armoede verander.
Ek het bewus word van hoe ek en ander Christene rondom my geneig is om geld en materialisme sentraal tot die beoefening van ons geloof te stel. Ek sal my lewe rondom ’n werk reël wat aan my ’n pensioen waarborg en my help om polisse af te betaal. Maar in die Bybel lees ek nêrens dat Christus iets gesê het van finansiële sekuriteit nie. Maan Christus sy volgelinge om seker te maak hulle besit genoeg skape en bokke vir hulle oudag?
Inteendeel. Hy sê: “Verkoop alles en gee die geld aan die armes, en volg My”. Of sy volgelinge word daaraan herinner dat ’n kameel makliker deur die oog van ’n naald sal kan kom as ’n ryk man in die hemel. Iemand soos ek wat vandag ’n motor besit – al is die tjor 20 jaar oud – tel onder die 5% rykste mense in die wêreld. Dus is ék die ryk man waarvan die Bybel praat.
In sy boek skryf KP Yohannan oor hoe sendelinge hulle huis se vensters saans toemaak sodat hulle heidense bure nie kan hoor hoe huil die sendelingkinders van honger nie. Wanneer hy ’n gemeente gaan besoek om bydraes vir die sendingprojekte daar te vra, kos die ete wat die gemeente hom aanbied, méér as die bydrae wat die gemeente vir die projekte gee.
Met die lees van Revolution in World Missions het ek bewus geword van hoe maklik kultuur ’n mens se interpretasie van die evangelie beïnvloed en verwring. Ook maak die boek ’n mens bewus van hoe maklik jy die spoor van die evangelie en die sendingopdrag byster raak.
Revolution in World Missions kan gratis bestel word by http://www.gfa.org/offer/freebook/
Downward mobility in an upscale world www.sg.org.za/tag/materialisme
People do not get crucified for charity. People are crucified for living out a love that disrupts the social order,that calls forth a new world. People are not crucified for helping poor people. People are crucified for joining them.